รัฐบาลไทย-ข่าวทำเนียบรัฐบาล-อำเภอศรีสาคร จ.นราธิวาส รับนโยบาย มท. ขับเคลื่อนโครงการสร้างความปรองดองสมานฉันท์โดยใช้หลักธรรมทางพุทธศาสนา “หมู่บ้านรักษาศีล 5 ขยายผลสู่หมู่บ้านศีลธรรม″ สร้างความรักความสามัคคี
วันเสาร์ที่ 4 พฤศจิกายน 2566
04/11/2566
อําเภอศรีสาคร จ.นราธิวาส รับนโยบาย มท. ขับเคลื่อนโครงการสร้างความปรองดองสมานฉันท์โดยใช้หลักธรรมทางพุทธศาสนา “หมู่บ้านรักษาศีล 5 ขยายผลสู่หมู่บ้านศีลธรรม′′ สร้างความรักความสามัคคี
อําเภอศรีสาคร จังหวัดนราธิวาส รับนโยบาย มท. ขับเคลื่อนโครงการสร้างความปรองดองสมานฉันท์โดยใช้หลักธรรมทางพุทธศาสนา “หมู่บ้านรักษาศีล 5 ขยายผลสู่หมู่บ้านศีลธรรม′′ สร้างความรักความสามัคคีให้เกิดขึ้นในชุมชน นําพาความสงบสุขมาสู่ประเทศชาติ
วันนี้ (4 พ.ย. 66) นายกิตตินันท์ เซ็งกะชรี นายอําเภอศรีสาคร จังหวัดนราธิวาส เปิดเผยว่า อําเภอศรีสาครให้ความสําคัญกับการบูรณาการกับทุกภาคีเครือข่าย โดยเฉพาะผู้นําด้านศาสนา เพื่อขับเคลื่อนขยายผลหมู่บ้านรักษาศีล 5 สู่ "หมู่บ้านศีลธรรม" โดยได้มอบหมายให้นายอรรถพล ณะราศรี ปลัดอําเภอหัวหน้ากลุ่มบริหารงานปกครอง จัดประชุมขับเคลื่อนโครงการสร้างความปรองดองสมานฉันท์โดยใช้หลักธรรมทางพระพุทธศาสนา “หมู่บ้านรักษาศีล 5 ขยายผลสู่หมู่บ้านศีลธรรม′′ ณ วัดศรีสาคร ตําบลซากอ อําเภอศรีสาคร จังหวัดนราธิวาส โดยมีพระอาจารย์ ธนาวัตร คุณวัตฑฒโน เจ้าอาวาสวัดศรีสาครผู้แทนคณะสงฆ์ ผู้แทนผู้บังคับการหน่วยเฉพาะกิจกรมทหารพรานที่ 49 ผู้แทนผู้กํากับการสถานีตํารวจภูธรศรีสาคร ผู้นําสมาชิกราษฎรอาสารักษาหมู่บ้าน (อรบ.) ในพื้นที่ตําบลศรีสาคร และภาคีเครือข่ายเข้าร่วมประชุมอย่างพร้อมเพรียงกัน
นายกิตตินันท์ เซ็งกะชรี นายอําเภอศรีสาคร จังหวัดนราธิวาส กล่าวว่า การขับเคลื่อนโครงการสร้างความปรองดองสมานฉันท์โดยใช้หลักธรรมทางพระพุทธศาสนา "หมู่บ้านรักษาศีล 5"นี้ มีวัตถุประสงค์เพื่อส่งเสริมให้ประชาชนได้นําหลักธรรมทางพระพุทธศาสนามาประยุกต์ใช้ในการดําเนินชีวิต มุ่งหวังปลุกจิตสํานึกและสร้างความตระหนักรู้ รักและเชิดชู สถาบันชาติ ศาสนา พระมหากษัตริย์ ให้เป็นสถาบันหลักของประเทศอย่างมั่นคง โดยศีล 5 ข้อ คือ ข้อปฏิบัติขั้นพื้นฐานทางพระพุทธศาสนาเพื่อควบคุมความประพฤติทางกายและวาจาให้ตั้งอยู่ในความดีงาม มีความปกติสุข ก่อให้เกิดความสุข ความรักสามัคคี เป็นพื้นฐานในการดํารงชีวิตให้อยู่ร่วมกันอย่างสันติสุข และเป็นข้อปฏิบัติในการอยู่ร่วมกันอย่างสันติ มีความสามัคคีเกิดขึ้นในชุมชน
“การจะทําให้คนในหมู่บ้านปฏิบัติโดยยึดหลักการรักษาศีล 5 จะสําเร็จได้นั้น คนทุกคนต้องเป็นผู้มีความตั้งใจจริง มีใจอยากเห็นคนในสังคมรักชาติ ศาสนา และพระมหากษัตริย์ หรือเป็นคนดีที่จะทําให้ทุกคนมีความสุข มีชีวิตที่อยู่ในชุมชน หมู่บ้าน ที่มีความสงบสุขอย่างยั่งยืน และขยายผลหมู่บ้านรักษาศีล 5 ไปสู่ “หมู่บ้านศีลธรรม” เพื่อถวายเป็นพระราชกุศล โดยยึดหลักไตรสิกขา ผู้ที่มีสมาธิและปัญญา มีความมุ่งมั่นทําความดี ตั้งใจดี ที่ยึดหลักสามัคคีเป็นพลัง ทั้งนี้ ภายใต้ภารกิจของกระทรวงมหาดไทย ซึ่งมีพันธกิจที่เกี่ยวข้องกับประชาชน สมดังพระราชปณิธานของพระบาทสมเด็จพระเจ้าอยู่หัวที่หวังให้ “ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง” ทุกท่านต้องทุ่มเทสติปัญญา ความรู้ความสามารถ ไปช่วยกันขับเคลื่อนโครงการร่วมกับทุกภาคส่วน โดยเริ่มที่ “ครอบครัวของเราเอง ที่ทํางาน หน่วยงานของเรา”” นายกิตตินันท์ฯ กล่าว
นายกิตตินันท์ฯ กล่าวตอนท้ายว่า การขับเคลื่อนขยายผลหมู่บ้านรักษาศีล 5 สู่ "หมู่บ้านศีลธรรม" ระดับอําเภอ ของอําเภอศรีสาคร ที่ประชุมได้กําหนดกิจกรรมต่างๆ ดังนี้ 1) กําหนดวันทอดกฐินวัดศรีสาคร ในวันที่ 12 พฤศจิกายน 2566 2) เชิญชวนพุทธศาสนิกชนเข้าวัดปฏิบัติธรรมในทุก ๆ วันธรรมสวนะ โดยเชิญชวนกลุ่มเยาวชน นักเรียน นักศึกษา เข้าร่วมกิจกรรม อันจะเป็นการบ่มเพาะศีลธรรมให้แก่เด็กและเยาวชน สร้างวัฒนธรรมการอยู่ร่วมกันเพื่อความปรองดองสมานฉันท์ สันติสุข โดยยึดหลักการรักษาศีล 5 ซึ่งอําเภอศรีสาครจะขยายผลการขับเคลื่อนโครงการหมู่บ้านรักษาศีล 5 สู่ “หมู่บ้านศีลธรรม” ไปยังชุมชนอื่นๆ เพื่อให้ศาสนิกชนทุกคนได้ร่วมกันปฏิบัติยึดมั่นในหลักศีลธรรม อันจะนํามาซึ่งความอยู่เย็นเป็นสุขของชุมชน ช่วยสร้างบรรยากาศความสงบสุขเรียบร้อย นําพาความสงบสุขมาสู่ประเทศชาติต่อไป